एक पारी में सभी दस विकेट….सुनकर असंभव सा लगता है. लेकिन, ये कारनामा इंटरनेशनल क्रिकेट में दो बार हो चुका है. और कई मर्तबा होते-होते भी रह गया. एक पारी में सभी दस विकेट लेने का सौभाग्य सिर्फ दो गेंदबाजों को प्राप्त हुआ है. पहला अनिल कुंबले, जिन्होंने पाकिस्तान के खिलाफ फिरोजशाह कोटला मैदान में सभी दस विकेट लेकर इतिहास रच दिया था. तो वहीं, इससे पहले साल 1956 में इंग्लैंड के महान स्पिनरों में से एक जिम लेकर ने एशेज सीरीज के ये कारनामा किया था.